Document ID: 32004R1231

KOMISIJAS REGULA (EK) Nr. 1231/2004
(2004. gada 1. jūlijs),
ar ko groza Regulu (EK) Nr. 2659/94 par sīki izstrādātiem noteikumiem atbalsta piešķiršanai par Grana Padano, Parmigiano Reggiano un Provolone siera privātu uzglabāšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1) un jo īpaši tās 10. panta b) apakšpunktu,
tā kā:
(1)
Komisijas Regulas (EK) Nr. 2659/94 (2) 6. panta 1. punktā ir paredzētas atbalsta summas Grana Padano, Parmigiano Reggiano un Provolone siera privātai uzglabāšanai. Šīs summas ir jāgroza, ņemot vērā uzglabāšanas izmaksu izmaiņas un paredzamās tirgus cenas izmaiņas.
(2)
Attiecīgi ir jāgroza Regula (EK) Nr. 2659/94.
(3)
Piena un piena produktu pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Regulas (EK) Nr. 2659/94 6. panta 1. punktu aizstāj ar šādu punktu:
“1. Sieru privātai uzglabāšanai nosaka šādu atbalsta summu:
a)
10 eiro par tonnu - nemainīgās izmaksas;
b)
0,25 eiro par tonnu dienā par uzglabāšanu saskaņā ar līgumu - uzglabāšanas izmaksas;
c)
finansiālie izdevumi - dienā par uzglabāšanu saskaņā ar līgumu:
-
0,32 eiro par tonnu - Grana Padano sieram;
-
0,52 eiro par tonnu - Parmigiano Reggiano sieram;
-
0,26 eiro par tonnu - Provolone sieram”.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 1. jūlijā

Labels: 3
17
6